31982D0495
L 219/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 19 юли 1982 година
относно сключването на Споразумение за сътрудничество между Европейската икономическа общност и Кралство Тайланд за производство, търговия и пускане на пазара на маниока
(82/495/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че сключването на Споразумение за сътрудничество между Европейската икономическа общност и Кралство Тайланд за производство, търговия и пускане на пазара на маниока е в техен общ интерес,
РЕШИ:
Член 1
Споразумението за Сътрудничество между Европейската икономическа общност и Кралство Тайланд за производство, търговия и пускане на пазара на маниока се одобрява от страна на Общността.
Текстът на споразумението е приложен към настоящото решение.
Член 2
Председателят на Съвета е упълномощен да определи лицето, което може да подпише споразумението с цел да обвърже Общността.
Съставено в Брюксел на 19 юли 1982 година.